Carl Dahlén

Carl Dahlén (født 9. april 1770 i Stockholm, død 1. desember 1851 i København) var en svensk ballettdanser. 

Han var sønn av Henrik Dahlén og Kristine Sörquist, og vekket gjennom sitt vakre ytre og sin grasiøse dans på Stockholms teater Gustafs oppmerksomhet.Karl Dahlén, Europas konstnärer, Norrköping, 1887. Besøkt 13. desember 2015 En av kongens kammerherrer hadde stilt Dahlén et forslag «om at deltage i en blandt hofkavalerne udbredt last». Dahlén hadde svart igjen med knyttet neve, som fikk konsekvenser for ham og han så seg tvunget til å flykte.Det Kongelige Teater i København og H.C. Andersen, visitandersen.dk. Besøkt 13. desember 2015 

Han kom til København, og debuterte noen dager senere 25. oktober 1791 ved Det Kongelige Teater. I 1792 giftet han seg med skuespillerinnen Johanne Caroline Elisabeth Morthorst (1770–1845), datter av boktrykker Johan Frederik Morthorst og Dorothea Margrethe Piper. I 1798 opptok svigermoren ham i familiens boktrykkerfirma, som heretter ble kalt Morthorst Enke & Dahlén.Ilsøe, Harald: Bogtrykkerne i København og deres virksomhed ca. 1600-1810, Museum Tusculanums Forlag, 1992, s. 198

Dansekarrieren ble dog kort, da Dahlén hadde anlegg for fedme. Han fortsatte som balletarrangør og dansepedagog. I 1821 koreograferte han Armida, som mest blir husket for H.C. Andersens opptreden som et troll og Dahléns elev jomfru Pätges (Heiberg) som en amorin.Carl Dahlén, Den store danske. Besøkt 13. desember 2015 I 1823 ble Dahlén avskjediget.  Han døde i 1851 og ble begravet på Assistens Kirkegård i København. 

 Referanser 

Kategori:Svenske ballettdansere
Kategori:Danske ballettdansere
Kategori:Danske koreografer
Kategori:Personer fra Stockholm
Kategori:Fødsler i 1770
Kategori:Dødsfall i 1851